Moenie jou probleme op ander pak | Netwerk24
Moenie jou probleme op ander pak
Deur Marita Kotzé, Westering, PE 13 September 2019 00:00
Annelie Botes, gaan lees weer jou stukkie in Die Burger van verlede Vrydag. Jy skryf vanuit die perspektief van iemand wat nie van honde hou nie, en fokus net op jou eie behoeftes.
Ek kom taamlik dikwels by hierdie mark. Hier kom wit en swart, Christene en Moslems met en sonder honde.
Hier kuier mense sonder vrees vir misdaad en geweld. Niemand soek konfrontasie nie.
Almal gesels met mekaar en ons weet ons stalletjies is veilig. Mense behandel mekaar met goeie maniere. Blapsies word oorgesien en vergewe.
Hoekom wil jy iets goeds wat aan die gebeur is, so afkraak?
Die meeste van ons kry negatiewe buie, maar ons maak nie ander die slagoffers daarvan nie.